**РЕПУБЛИКА СРПСКА**

**ОПШТИНА ВИШЕГРАД**

НАЧЕЛНИК ОПШТИНЕ

-Општинска управа -

-Одјељење за просторно уређење и

стамбено-комуналне послове-

Број: 05-363-4/17

Датум: 03.11.2017. године

На основу члана 47. став (3) Закона о уређењу простора и грађењу (“Службени гласник Републике Српске“, број 40/13, 106/15 и 3/16) Одјељење за просторно уређење и стамбено-комуналне послове Општинске управе Општине Вишеград, као носилац припреме плана, обавјештава јавност и власнике непокретности на подручју за који се доноси план да ће

**ЈАВНИ УВИД**

**У НАЦРТ РЕГУЛАЦИОНОГ ПЛАНА ,,ГРОБЉЕ ТРНОВАЧЕ“ У ВИШЕГРАДУ**

трајати 30 дана и биће организован у периоду од 11. новембра 2017. до 10. децембра 2017. године.

Сва заинтересована лица, могу извршити увид у Нацрт Регулационог плана ,,гробље Трноваче“, који ће бити изложен у просторијама носиоца припреме плана (Одјељење за просторно уређење и стамбено-комуналне послове Општине Вишеград) у просторијама носиоца израде плана (,,ROUTING“ д.о.о. Бања Лука ул. Првог крајишког корпуса број 16) и у „Дому културе“ у Вишеграду сваког радног дана од 08 до 14 часова.

Сва појашњења предложених планских рјешења могу се добити код носиоца израде и носиоца припреме плана, а евентуалне приједлоге, примједбе и мишљења на Нацрт регулационог плана ,,гробље Трноваче“ у Вишеграду, сва заинтересована лица, у времену трајања јавног увида (закључно са 10. децембром 2017. године), могу доставити:

* у писаној форми на адресу Одјељења за просторно уређење и стамбено-комуналне послове Општине Вишеград (ул. Андрићград бб, 73240 Вишеград);
* или уписати у свеску приједлога, примједби и мишљења која ће се налазити у просторијама у којима се Нацрт плана излаже.

ОДЈЕЉЕЊЕ ЗА ПРОСТОРНО УРЕЂЕЊЕ

И СТАМБЕНО-КОМУНАЛНЕ ПОСЛОВЕ